Gr. 0 | Laerskool Menlopark
Laerskool Menlopark het 'n puik Graad 0 sentrum waar kleuters in klein klassies die vaardighede kan bemeester wat hulle nodig het om 'n sukses van hul skoolloopbaan te maak. Alhoewel die Gr. 0 sentrum deel van die laerskool vorm, word daar 'n unieke program gevolg wat spesifiek ontwikkel is vir kinders van daardie ouderdom.
Ons klassies is klein wat leer en 'n huislike gevoel bevorder. Klasse wissel in grootte van 20 tot 24 kinders in 'n klas. Elke juffrou het 'n klasassistent wat haar help met voorbereiding vir lesse en praktiese take. Dit gee ons onderwyseresse kans om kwaliteit aandag aan die opvoeding van ons maters te gee.
Akademie en aktiwiteite
In Graad 0 fokus ons op drie leerareas naamlik:
Lewensvaardigheid – wat insluit skeppende kunste, uitvoerende kunste en liggaamlike opvoeding
Ons bied ook die Mini-chess program aan wat aanvullend is tot die kurrikulum.
Ons kleuters het 'n sangperiode een maal 'n week by die laerskool.
Ons spog ook met ons eie Graad 0 koor.
'n Verskeidenheid van buitemuurse aktiwiteite word tydens aktiwiteitsperiodes aangebied. Professionele buite-afrigters word gekontrakteer om hierdie aktwiteite aan te bied. Ons kleuters geniet dit baie!
Assessering vind deurlopend plaas gedurende die kwartaal op 'n informele wyse. Terugvoer word aan ouers gegee in die vorm van 'n vorderingsverslag aan die einde van elke kwartaal. Ons het dan ook een maal 'n kwartaal 'n formele oueraand waar ons graag met ouers gesels oor hul Menlomaters.
Die graad 0 sentrum het ons eie naskoolsentrum wat apart funksioneer van die laerskool se naskoolsentrum. Dit beteken dat kleuters steeds op ons terrein bly gedurende die middae. Hier kry kleuters die geleentheid om in 'n veilige en vriendelike omgewing vir pappa en mamma te wag. Twee bekwame onderwyseresse saam met 'n assistent is voltyds aangestel by die naskoolsentrum.